કંગના કહે છે કે હું પહેલાંની સરખામણીમાં ઘણી સ્ટ્રોંગ પોઝિશન પર છું. શરૂઆતમાં સારું કામ મેળવવા માટે મારે સંઘર્ષ કરવો પડતો હતો. આજે મારા માટે કોઇ પણ ભૂમિકા મેળવવી અઘરી નથી. આજે મારો સંઘર્ષ ઓછો થયો છે અને સંઘર્ષનું સ્વરૂપ પણ બદલાયું છે. આજે મને કામની જરાય ચિંતા થતી નથી. મારી નજર માત્ર સારી ભૂમિકાઓ પર ટકેલી રહે છે. હું એટલું જરૂર કહીશ કે ‘ક્વીન’ માટે નેશનલ એવોર્ડ મેળવ્યા બાદ મારા પ્રત્યે લોકોની નજર બદલાઇ છે.